VIBHA: เด่นสุดหุ้นโรงพยาบาล เป้า 2.7 บ.แผนเปิดรพ.ใหม่ 7 แห่ง หนุนธุรกิจเติบโตดี
โบรกฯเลือก VIBHA เด่นสุดหุ้นโรงพยาบาล เป้า 2.7 บ. มองแผนเปิดรพ.ใหม่ 7 แห่ง หนุนธุรกิจเติบโตดี
18 ก.พ. 2559

บล.กรุงศรี ระบุในบทวิเคราะห์ (18 ก.พ.) แนะนำหุ้นบริษัท โรงพยาบาลวิภาวดี จำกัด (มหาชน) หรือ VIBHA คาดผลการดำเนินงานปี 2015 เติบโต 18% จากปีก่อน ปีหน้าโตอีก 17% ทั้งนี้ คาดว่ากำไรสุทธิจะโต 15% CAGR ในช่วงปี 2015-2018 จากจำนวนผู้ป่วยต่างชาติที่เพิ่มขึ้นและ margin ที่ขยับสูงขึ้น
ขณะที่มีแผนจะเปิดโรงพยาบาลใหม่ 7 แห่งภายในปี 2020 โดยคาดว่าเครือวิภารามจะโตถึง 31% CAGR ในช่วงปี 2015-20 แนะนำ ซื้อ ราคาเป้าหมาย 2.70 บาท คิดเป็น P/E ปี 2016 ที่ 41 เท่า และปี 2017 ที่ 36 เท่า โดยเลือก VIBHA เป็นหุ้นเด่นในกลุ่มโรงพยาบาล